Art Spiegelman

Arthur Spiegelman (født 1948) er en amerikansk tegneserieskaper. Han ble født i Stockholm, men flyttet som ung til USA sammen med foreldrene. 

I 1960- og 1970-årene figurerte han som en av de store kreftene innen amerikanske undergrunnstegneserier. Han begynte som profesjonell tegner som 16-åring og bidrog til blader som Real Pulp, Young Lust og Bizarre Sex, under psevdonymer som «Joe Cutrate», «Skeeter Grant» og «Al Flooglebuckle». Han grunnla i tillegg to viktige tegneserieantologier; Arcade, sammen med Bill Griffith, og RAW, sammen med hans kone og kunstneren Françoise Mouly i 1980.

I 1986 gav Spiegelman ut første bind av Maus (Maus: A Survivor's Tale, også kjent som Maus: My Father Bleeds History) en historie som handler om hvordan foreldrene hans overlevde holocaust. Bind 2 kom i 1991 og het Maus: from Mauschwitz to the Catskills. Serien fikk da mye oppmerksomhet, også fra miljøer som vanligvis ikke var så interessert i tegneserier. Det ble satt opp en utstilling på Museum of Modern Art i New York. Serien vant Pulitzerprisen i 1992 og den norske Sproingprisen i 1993.

Utover 1990-årene jobbet Spiegelman for The New Yorker, hvor han sluttet rett etter terrorangrepene av 11. september 2001.

 Referanser 

 Eksterne lenker 


 Art Spiegelman i Lambiek Comiclopedia

Kategori:Tegneserieskapere fra USA
Kategori:Pulitzerpris-vinnere
Kategori:Undergrunnstegnere
Kategori:Sproingvinnere
Kategori:Vinnere av Adamsonprisen
Kategori:Personer fra Stockholm
Kategori:Personer fra New York City